**30.3. 2020.**

Dragi moji četvrtaši,

Prelazimo na novu cjelinu: Živa priroda

Danas ćemo upoznati život biljke.

Za početak pogledajte imate li u kući koju sobnu biljku. Ako imate, nacrtajte ju u bilježnicu i tko zna naziv biljke, zapišite ispod slike. Pogledajte koje biljke rastu u vašem dvorištu ili vrtu. Otvorite u udžbeniku stranu 30. i 31., pogledajte slike i pročitajte tekst.

Potom pročitajte tekst iz udžbenika na str. 32. i 33. i nakon toga odgovorite na pitanja koja se nalaze na dnu 33. strane. Odgovore zapišite u bilježnicu iz PID-a ispod današnjeg plana ploče. Prepišite plan ploče.

ZADATAK:

Sutra ćemo sijati /saditi. Zadatak je danas pripremiti 3-5 sjemenki graha i namočiti ih u vodu. Ostavite ih do sutra. Pripremite za sutra jednu posudu (manja posuda za sadnju cvijeća, plastična čaša od jogurta, posuda od svježeg sira ili nešto slično) i malo zemlje. Posuda mora imati na dnu rupicu da bi višak vode mogao istjecati. Ne zaboravi se pripremiti za sutrašnju aktivnost!

Za one koji žele više….

Zamislite da imate vrt i da u njega morate posaditi biljke. Koje biste biljke posadili? Napiši/nacrtaj/zalijepi. Objasnite svoj odgovor.

Istražite i saznajte koje se biljke koriste kao začini pri pripremanju različitih jela.

Svoje rezultate zapišite u bilježnicu iz PID-a .



**PLAN PLOČE 30.3.2020.**

 Život biljke

Za rast i razvoj biljkama su potrebni:

**voda,**

**zrak,**

**tlo,**

**Sunčeva toplina i svjetlost**.

Biljke su **živa bića**.

|  |  |  |  |
| --- | --- | --- | --- |
| **ŽITARICE** | **POVRĆE** | **VOĆE** | **INDUSTRIJSKO****BILJE** |
| kukuruzpšenicaraž | krumpirmrkvakelj | jabukakruškašljiva | suncokretšećerna repauljana repica |